Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 909

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 44% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit — az irodalomtudományi alapismeretek elsajátítása, az irodalmi szövegelemzés és a filológiai munka alapvető módszereinek, valamint a szakmához kapcsolódó filológiai apparátus és módszerek megismertetése, — nyelvészeti alapismeretek elsajátítása, a szakmához kapcsolódó filológiai apparátus és módszerek megismertetése, — országismeret: kultúrtörténet és történelem, — nyelvgyakorlat. 4.2.2. Törzs- és szakképzés: 80 kredit — Az irodalomtudományi szakterületen folyó képzés a hallgatókat megbízható szakmai ismeretekkel ruházza fel a lengyel és az általános irodalomtudomány, valamint az irodalomelmélet terén. Az irodalomtörténet tanulmányo- 2001/80. szám zásának — főleg az utóbbi két évszázad történetében — része az irodalmi élet vizsgálata. A lengyel irodalomtörténet rendszeresen tárgyalandó a kezdetektől napjainkig. Külön hangsúlyt kapnak az elhatárolódó korszakok, valamint művészeti irányzatok. A legjelentősebb alkotók és történeti, illetve esztétikai szempontból fontos műveik megismerése kapcsán sor kerül az európai forma- és tartalomtipológiai párhuzamok és közvetlen áthatások elemzésére is, különös tekintettel a magyar irodalomra. — A nyelvtudományi szakterületen folyó képzés feladata a hallgatók nyelvészeti kompetenciájának kifejlesztése, vagyis a nyelvtudományi és glottodidaktikai munkára, valamint az önálló nyelvészeti gondolkodásra történő nevelésük. Ez utóbbin a következő készségek megszerzése értendő: új nyelvi és nyelvészeti ismeretek önálló elsajátítása, az új ismeretanyag önálló elméleti integrálása és didaktizálása, a kontrasztív alapú munka előnyeinek kiaknázása; az elméletek és modellek viszonylagosságának és ezálta l a szakmai pluralizmus szükségességének felismerése. — A nyelvi képzés feladata: = bevezetés az idegen nyelvi tudományos ismeretszerzés technikáiba, = a szóbeli és írásbeli kifejezőkészség fejlesztése, = a nyelv rendszerének tudatosítása, = nyelvi kontrasztivitások tudatosítása, = a lengyel nyelvterület politikai, társadalmi, gazdasági és kulturális életének, intézményrendszerének megismertetése, = az értekező próza technikájának elsajátítása, = a tudományos közlemény megfogalmazásában való jártasság megszerzése, = a szóbeli és írásbeli fordítási készség fejlesztése. — A képzési szakasz főbb tárgykörei: = irodalomtudomány, = irodalomelmélet, = irodalomtörténet, = ószláv nyelv és nyelvtörténet, = lengyel leíró nyelvtan (fonetika, fonológia, morfológia, szintaxis), = általános nyelvészet, = nyelvi kontaktológia, = szemantika és pragmatika, = szociolingvisztika.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes